|  |  |
| --- | --- |
|  |  |

**Vállalkozási Szerződés**

a www.vasassc.hu weboldal, adatbázis és webshop fejlesztésére,

átfogó megújítására

amely létrejött

a

VASAS SPORT CLUB, mint Megrendelő

és

……………………………………., mint Vállalkozó

között

**FEJLESZTÉSI ÉS FELHASZNÁLÁSI SZERZŐDÉS**

amely létrejött egyrészről az

Cégnév:

Székhely:

Cégjegyzékszám:

Adószám:

Pénzforgalmi jelzőszám:

Képviselő: (vezető tisztségviselő)

- a továbbiakban: **Vállalkozó** -

másrészről

Név: **Vasas Sport Club**

Székhely: 1139 Budapest, Fáy u. 58.

Nyilvántartást vezető bíróság: Fővárosi Törvényszék

Nyilvántartási szám: 01-02-0000665

Adószám: 19806574-2-41

Pénzforgalmi jelzőszám:

Képviseli: Markovits László András, elnök

- a továbbiakban: **Megrendelő -**

- együttesen: **Felek** vagy **Szerződő Felek** között -

**Preambulum:**

Megrendelő pályázatot írt ki Vállalkozási Szerződés megkötésére vonatkozóan a a www.vasassc.hu weboldal, adatbázis és webshop fejlesztésére, átfogó megújítására (továbbiakban: Pályázati eljárás). A pályázati eljárás eredményeként Megrendelő Vállalkozóval, mint nyertes ajánlattevővel, megköti jelen Vállalkozási Szerződést (továbbiakban: Szerződés).

**A Felek rögzítik, hogy a jelen Szerződés eredményterméke a** **www.vasassc.hu** egyedi internetes weboldalrendszer, weboldal adatbázis és webshop átfogó megújítása, fejlesztése nyomán létrejövő **egyedi internetes oldalrendszer (website)** - továbbiakban: **Honlap - Vállalkozó általi kifejlesztése, installálása és Megrendelőnél történő bevezetése.**

# **A jelen szerződés célja**

# A jelen szerződés célja:

Jelen Szerződés célja a Megrendelő már meglévő internetes weboldal rendszer, adatbázis és webshop megújítása, fejlesztése, installálása és Megrendelőnél történő bevezetése a Megrendelő részére való felhasználási jogok átadásával.

Szerződő Felek deklarálják, hogy egymástól független piaci szereplők, a piaci tisztesség és a kölcsönös együttműködés követelményeit fokozott szinten érvényesítik a jelen szerződés alapján keletkezett jogviszonyuk fennállta alatt is.

# **Értelmező rendelkezések**

# Meghatározások:

* 1. **„Szerződés”** alatt a jelen Honlapfejlesztési szerződés értendő, annak hatályba lépését követően, minden későbbi – **Felek** közös megegyezése – alapján létrejött írásbeli módosításával és mellékleteivel együtt
  2. **„Dokumentáció”** alatt a **Vállalkozó** által jelen Szerződés alapján elkészített **Honlaphoz** készített, írott, illetve bármilyen módon rögzített és a szerzői jog védelme alá tartozó dokumentáció értendő
  3. **„Honlap”** alatt [www.vasassc.hu](http://www.vasassc.hu) megjelölésű **Honlap,** mint a **Megrendelő** egyedi igényei alapján egyedi internetes oldalrendszer (website) értendő, melyet a **Vállalkozó** a **Szerződés** alapján a **Megrendelő** saját használatába ad, és amely a **Vállalkozó** által átadott **Honlap** egészének rendszerét jelenti.
  4. **„Honlap példány”** alatt egy, adott paraméterezéssel felállított Honlaprendszer (éles rendszer) és annak tetszőleges céllal készített tesztelési műmásolata (tesztelési rendszer), valamint az oktatási példány értendő.
  5. **„Domain”** alatt azt az egyedi internetes azonosítót értjük, mely a **Megrendelő** internetes címe lesz a **Honlap** böngészőben történő keresése esetén, jelen esetben www.vasassc.hu.
  6. **„Fejlesztő Team”** alatt a **Honlap** fejlesztését és **Megrendelőnél** történő bevezetését közvetlenül irányító szakember-gárda értendő.
  7. **„Fejlesztési terv”** alatt a **Vállalkozó** irányítása alatt a **Fejlesztő Team** által készített koncepcionális Fejlesztési terv értendő
  8. **„Szolgáltatások”** alatt a **Vállalkozónak** a **Honlap** szállításával, bevezetésével, specifikálásával és tesztelésével összefüggő szolgáltatásai értendők, valamint a **Honlap** rendeltetésszerű működéséhez szükséges oktatási, illetve konzultációs szolgáltatásokat a bug fixing időszak alatt.
  9. **„Alvállalkozó”** alatt az a természetes vagy jogi személy értendő, akivel a **Vállalkozó** a **Szerződés** teljesítése során és érdekében együttműködik, a **Szerződésen** kívülálló, külön megkötött szerződés alapján
  10. **„Szjtv”** alatt a szerzői jogról szóló 1999. évi LXXVI. törvény értendő
  11. **„Ptk”** alatt a Magyar Köztársaság Polgári Törvénykönyvéről szóló 2013. évi V. tv. értendő

# Mellékletek:

Az alábbiakban tételesen felsorolt mellékletek – továbbiakban: **Mellékletek** vagy egyenként: **Melléklet** – a **Szerződés** elválaszthatatlan részeit képezik:

I. számú melléklet: a Pályázati Felhívás 1. számú melléklete, amely a **Honlap** részletes leírását (a Megrendelő fejlesztési igényeinek ismertetését) tartalmazza ;

II. számú melléklet: A vállalkozói díj összetétele (fejlesztési és szerzői vagyoni jogok átruházási díja) és **Megrendelő** általi megfizetésének szabályai

III. számú melléklet: **Felek** általi elfogadását követően: **Fejlesztési terv**

IV. számú melléklet: Átadás-átvételi jegyzőkönyv minta

V. számú melléket: a Pályázati Felhívás és a Vállalkozó ajánlata

A **Szerződés** és annak rendelkezései értelmében készült bármely okirat - ideértve a **Mellékleteket** is – együttesen alkotják a **Felek** között létrejött **Szerződést,** amely felváltja a **Felek** között korábban létrejött valamennyi írásbeli és szóbeli megegyezést, tárgyalást, megállapodást vagy megbeszélést.

# **A Szerződés tárgya**

## **A./ A Szerződés tárgya:**

* 1. ***A Szerződés tárgya:*** a **Megrendelő** sportszolgáltatási tevékenységét hatékonyan támogató, a **Szerződés I.** sz. mellékletében részletesen körülírt **Honlap, adatbázis, webshop** fejlesztése,szállítása, bevezetése, mint a Preambulumban rögzített eredménytermék létrehozása és a jelen szerződésben meghatározott óraszámban támogatja a bevezetést követően, a **Vállalkozó** által a **Megrendelő** részére – a Megrendelő saját és egyéb kapcsolódó vállalkozásai körében történő használatára, ideértve a Megrendelő általi korlátozás nélkül történő hasznosítást is. A Vállalkozó nyilatkozik, hogy a Vállalkozói Díj ennek ismeretében került meghatározásra – ezért vállalja, hogy a jelen Szerződésben rögzített Vállalkozói Díj ellenében a Megrendelő részére lefejleszti és átadja a megújított **Honlapot, összeköti a meglévő adatbázissal és megújítja a webshopot** a Megrendelő használatára, továbbá a a bevezetést követően a jelen Szerződésben meghatározott óraszámban támogatja azt **Felek** megállapodnak, hogy a **Honlap** egyedi megrendelői internetes domain nevének regisztrációja és fenntartása a **Megrendelő** kötelezettsége, nem tartozik a **Vállalkozó** kötelmi köréhez.
  2. **Vállalkozó** a **Honlap** működtetéséhez, használatához a **Szerződés** alapján fűződő szerzői vagyoni jogainak teljes körét a **Szerződés** II. számú mellékletében meghatározott díjazásért átruházza, azaz a Vállalkozói Díj valamennyi felhasználási jog ellenértékét tartalmazza. Egyébként **Vállalkozó** a **Honlap** tekintetében kizárólag azokat a szerzői jogokat gyakorolja, melyeket az **Szjtv.** a szerző személyéhez elengedhetetlenül köt, azokról való jogszerű lemondás lehetősége nélkül.
  3. A Felek rögzítik, hogy a design tervek elkészítése a Megrendelő feladatát képezi.

## **B./ A Honlap megújításának általános menetrendje**

1. Ha szükséges, a **Vállalkozó** a **Fejlesztési terv** elkészítése és a **Honlap** későbbi kifejlesztése, illetve az ahhoz kapcsolódó további, **Szerződésben** rögzített feladatok koordinálása, irányítása céljából a **Szerződés** aláírásával egyidejűleg, de legkésőbb az annak hatályba lépésétől számított 3 (három) napon belül **Fejlesztő Teamet** hoz létre, legalább 3 fő szenior webfejlesztő alkalmazásával, ezen túlmenően sem személyi összetételére, sem az abban résztvevők számára vonatkozóan nem rögzítenek a **Felek** korlátozó rendelkezést. **Megrendelő a Vállalkozó** saját döntésére bízza a **Fejlesztő Team** létrehozását.
2. **Vállalkozó**, a **Fejlesztő Team vagy annak hiányában saját szakemberei** útján, az I. számú mellékletben írt Megrendelői igények maradéktalan figyelembe vételével - a **Megrendelő** segítő közreműködése mellett - a **Szerződés** aláírásától számított 8 (nyolc) napon belül elkészíti és a **Megrendelővel** elfogadtatja a **Fejlesztési tervet**, mely a **Szerződés** III. sz. **Mellékletét** képezi majd, elfogadását követően.
3. A **Fejlesztési terv** elfogadását követően a **Vállalkozó** lefejleszti a **Honlapot**, a **Szerződés I. sz. Mellékletében** rögzített paraméterezéssel, ezt követően **Megrendelő és Vállalkozó** együttesen biztosítja a **Honlap** működtetéséhez, bevezetéséhez szükséges hálózati és üzemeltetési környezetet.
4. A **Honlapot** a **Vállalkozó** a **Szerződés IV. sz. mellékletében** csatolt szövegezett átadás-átvételi jegyzőkönyvben, külön átadás-átvételi eljárás során adja át üzemszerű használatra a **Megrendelő** részére.
5. A sikeres átadást követően az üzemszerű használatot támogatja a jelen Szerződésben meghatározott időtartamban.

# **Díjazás**

1. A **Vállalkozó** a Honlapfejlesztés, illetve ahhoz kapcsolódó egyéb tevékenységek, **Szolgáltatások** alapján, a Szerződés II. sz. mellékletében részletezett jogcímek alapján és feltételek szerint jogosult a **Megrendelő** általi díjazásra.
2. A **Szerződés** mellékleteiben megállapított díj tartalmazza a Vállalkozó valamennyi, jelen Szerződés tárgyát képező munka teljesítésével összefüggésben felmerülő költségét és díját, ide értve a II. sz. mellékletben meghatározott óraszámban történő rendszertámogatást a bevezetést követően, de nem tartalmazza az általános forgalmi adót.
3. A Vállalkozó akkor teljesít szerződésszerűen, azaz a Vállalkozói Díj összegére akkor válik jogosulttá, amennyiben a jelen Szerződés tárgyát képező munkákat teljeskörűen, határidőre teljesítette és a Megrendelő részére az üzemeltetéshez szükséges dokumentumokkal együtt a Honlap forráskódját a Megrendelő részére átadta és erről a Felek átadás-átvételi jegyzőkönyvet állítanak ki a IV. sz. mellékletben foglaltak szerint.
4. A díjak és az általános forgalmi adó összegét a **Vállalkozó** a sikeres teljesítést igazoló jegyzőkönyv alapján számlájában rögzíti, s a **Megrendelő** a számla átvételét követő ………. naptári napon belül utalja át a **Vállalkozó** számláján feltüntetett bankszámlaszámra.

# **Szerzői jogok**

1. ***Szerzői jogok:*** **Felek** kijelentik, hogy a **Szerződés** I. és III. sz. mellékletében meghatározottak szerint **Vállalkozó** által kifejlesztett és **Megrendelő** részére szolgáltatott Honlappal összefüggő szerzői jogok a **Vállalkozót** illetik meg, az **Szjtv.** rendelkezései alapján, melyet az alábbiak szerint osztanak meg a **Megrendelő** és a **Vállalkozó, mint szerző** között:
2. ***Szerzői személyhez fűződő jogok:*** A szerző személyhez fűződő jogait (mű nyilvánosságra hozatalának joga, név feltüntetésének joga, mű egységének védelme) nem ruházhatja át, azok másként sem szállhatnak át és a szerző nem mondhat le róluk. A szerzői személyhez fűződő jogok megilletik a **Vállalkozót** a jövőben kifejlesztésre kerülő új mű, azaz a **Honlap** tekintetében is.
3. ***Szerzői vagyoni és felhasználói jogok:*** A **Megrendelő** – mint felhasználó **-** a **Szerződés** III. pontjában meghatározott díj fejében megszerzi a Honlap valamennyi szerzői vagyoni (felhasználási) jogait, ideértve a fejlesztés forráskódját és a mű átdolgozásának, feldolgozásának jogát is, térbeli és időbeli korlátozás nélkül is.
4. A **Szerződésben** a Megrendelő által megszerzett teljes vagyoni szerzői jogok, ideértve a kizárólagos és korlátlan felhasználási engedélyt is, a **Megrendelő** jogutóddal történő megszűnése, szervezeti forma változása (átalakulása) vagy szervezeti egységének kiválása, illetve egyesülése esetén a **Vállalkozó** beleegyezése nélkül átszállnak a **Megrendelő** jogutódjára, illetve azok gazdasági társaságba nem pénzbeli tagi hozzájárulásként (apportként) ugyancsak a **Vállalkozó** külön hozzájárulása nélkül vagyoni értékű jogként bevihetők. Amennyiben a **Megrendelő** bemutatja a **Vállalkozónak** a jogutódlást (átalakulást stb.) igazoló közhiteles dokumentumokat, úgy a **Vállalkozó** vállalja, hogy a **Honlap** felhasználójának nevét térítés nélkül a **Honlapban** módosítja.

# **Szavatosság**

1. A **Vállalkozó** szavatolja a **Megrendelő** számára, hogy az általa a **Szerződés** keretében átadott **Honlap** és az annak használatát biztosító használati jog tekintetében rendelkezik az átadáshoz szükséges jogosítványokkal és felhatalmazásokkal.
2. **Vállalkozó** szavatolja továbbá a **Megrendelő** számára, hogy a **Szerződés** keretében a **Megrendelő** részére kifejlesztett **Honlap** alkalmas a **Felek** által előzetesen megállapított feladatok ellátására és megfelel a **Megrendelő** részére átadott programdokumentációban (I. számú melléklet) leírtaknak. **Felek** rögzítik, hogy **Vállalkozó** szavatol a jogszabályi rendelkezéseknek teljes mértékben (pl. elektronikus kereskedelmi szolgáltatásokról szóló 2001. évi CVIII. tv) megfelelő **Honlap** fejlesztésért.
3. **Vállalkozó** az általa kifejlesztett és telepített **Honlap** vonatkozásában **24 hónap jótállást vállal**, amely a Honlap sikeres éles indulását követő napon kezdődik. Ezen túlmenően a Vállalkozó teljeskörűen vállalja **a Ptk.** szerinti szavatossági szabályok megtartását. A jótállás időtartama alatt a Vállalkozó köteles díjmentesen a lehető legrövidebb időn belül ingyenesen kijavítani valamennyi, a Honlap működése során Megrendelő által jelzett hibát.

## **Megrendelő** elsősorban a **Honlap** kijavítását igényelheti a **Vállalkozótól**, és a Ptk-ban foglalt egyéb szavatossági jogokat kizárólag abban az esetben gyakorolhatja, ha a **Vállalkozó** kijavítási kötelezettségének 30 naptári napon belül nem tesz eleget.

# **A szerződés időbeli hatálya**

1. A **Felek** a **Szerződést** határozott időtartamra kötik, **Felek** közötti aláírásával lép hatályba, a **Szerződésben** – annak tárgyaként – meghatározott valamennyi feladat elvégzésével szűnik meg. A Vállalkozó teljesítési határideje: a szerződéskötést követő ***…………….. nap a Honlap éles indulásra (ezt megelőzi 15 nap tesztelési eljárás). Az éles indulást követi … óra (bug fixing támogatási időszak) és VI.3. pontban írt hónap jótállási időszak***. A **Szerződés** hatályának lejárta nem érinti a **Felek** **Szerződés** fennállta alatt szerzett és annak érvényességi időtartamán túlmutató egyes jogait, (pl. **Megrendelőt** az **Szjt** alapján illető időtartamú szerzői vagyoni jogok, s a kizárólagos és korlátlan Honlap felhasználási jog) illetve vállalt kötelezettségeit (pl. **Vállalkozó** szavatossága).

# **A Vállalkozó Szerződés teljesítésével kapcsolatos jogai és kötelezettségei**

1. A **Vállalkozó** a **Szerződésben** rögzített kötelezettségei teljesítése céljából **Alvállalkozókat** alkalmazhat, a **Megrendelő** előzetes jóváhagyása mellett. A **Vállalkozó** a **Szerződésbe** jogszerűen bevont alvállalkozói tevékenységért ugyanúgy felel, mint a sajátjáért.
2. A **Vállalkozó** a **Megrendelőt** – annak írásbeli kérésére – köteles tájékoztatni a **Szerződés** tárgya teljesítésének állásáról, valamint az azt érintő körülményekről, mindezt természetesen az adat-és titokvédelmi előírások megsértése nélkül. Amennyiben pótmunka elvégzésének igénye merülne fel, úgy a **Vállalkozó** ennek szükségességéről a **Megrendelőt** köteles előzetesen írásban értesíteni. Amennyiben a pótmunka kapcsán póthatáridők kitűzésére kerülne sor a **Felek** között, úgy **Felek** erről közösen, írásban határ**oznak.**
3. Azon esetben, ha a **Vállalkozó** a **Megrendelő** által megjelölt helyszínen, illetve feltételek szerint a **Szerződés** tárgyaként meghatározott **Szolgáltatásokra** nem vagy nem szerződésszerű módon lenne képes, a **Vállalkozó** köteles az akadály felmerüléséről a **Megrendelő Szerződésben** rögzített kapcsolattartó képviselőjét haladéktalanul – az akadály megjelölése és pontos ismertetése mellett – írásban tájékoztatni, ezt követően **Vállalkozó** a **Feleknek** az adott helyzetre vonatkozó megállapodása szerint jár el.

# **A Megrendelő Szerződés teljesítésével kapcsolatos jogai és kötelezettségei**

1. A **Megrendelő** a **Szolgáltatások** szerződésszerű teljesítéséhez szükséges információkat, anyagokat, eszközöket a **Vállalkozó** szerződésszerű teljesítéséhez szükséges kellő időben teljeskörűen a **Vállalkozó** rendelkezésére bocsátotta. Amennyiben a **Vállalkozó** részére korábban adatok, információk tekintetében változás következne be, vagy olyan körülmény merülne fel, amely mindezekre vagy ezek bármelyikére hatással lehet, úgy **Megrendelő** köteles ezt haladéktalanul a **Vállalkozó** részére jelezni, melynek elmaradása esetén a **Megrendelőt** kártérítési felelősség terheli.
2. **Megrendelő** vállalja, hogy a **Szolgáltatások** ellenértékét, a **Szerződés** II. sz. mellékletében meghatározottak szerint megfizeti a **Vállalkozó** részére.
3. **Megrendelő** késedelembe esik, ha a szerződésben felajánlott teljesítést indokolatlanul nem fogadja el, ha elmulasztja azokat az intézkedéseket vagy nyilatkozatokat, amelyek a **Vállalkozó** teljesítéséhez szükségesek. A **Megrendelő** köteles megtéríteni a **Vállalkozónak** a késedelemmel okozott kárt. Pénztartozás késedelmes megfizetése esetén a Polgári Törvénykönyvben meghatározott mindenkori késedelmi kamatot jogosult **Vállalkozó** felszámítani.
4. Amennyiben a **Megrendelő** fizetési késedelme a kiállított számla fizetési határidejét 30 nappal meghaladja, úgy **Vállalkozó** a **Szerződésben** vállalt kötelezettségei további teljesítésére nem köteles, és a szolgáltatását felfüggesztheti, mindaddig, amíg a **Megrendelő** a teljes tartozását hiánytalanul nem teljesíti.

# **Adatvédelmi követelmények és titoktartás**

1. **Felek** kötelezik magukat arra, hogy a **Szerződés** teljesítése során tevékenységüket a mindenkor hatályos adatvédelmi jogszabályok megtartásával végzik.
2. A **Szerződés** szerinti jogviszonyukkal összefüggésben mindkét fél az általa nyilvántartott adatok kezelőjeként minősül.
3. **Felek** a **Szerződés** teljesítése során, vagy azzal összefüggésben a másik **Felet** érintő információt (adatot, jelentést, tervezetet, ismeretet stb., mely az érintett **Fél** megítélése szempontjából lényeges lehet és amely nincs nyilvánosságra hozva, beleértve az adott **Fél** know-how-jába tartozó információkat is, valamint mindazon információt, amelynek közlése az adott **Féllel** kapcsolatban álló más jogalanyra hátrányos következményekkel járna vagy ezek hátrányos megítélését eredményezhetné, sértené vagy veszélyeztethetné gazdasági érdekeiket) a **Ptk** szerinti üzleti titokként kötelesek kezelni.
4. **Felek** titokban tartanak minden olyan – XI. 3. pontban körülírt – információt, amelyet a **Szerződés** teljesítése során vagy azzal összefüggésben kaptak vagy szereztek meg és kötelezettséget vállalnak arra, hogy a **Szerződés** hatályának fennállásáig és azt követően sem hoznak a másik **Fél** előzetes írásbeli engedélye nélkül nyilvánosságra vagy harmadik személyeknek nem szolgáltatnak ki, harmadik személyek számára nem tesznek hozzáférhetővé bizalmas üzleti információt.
5. **Felek** felelősek azért is,hogy a **Szerződés** teljesítése során munkavállalóik, megbízottaik, alvállalkozóik, közreműködőik, szakértőik jelen adat-és titokvédelmi kötelezettség tartalmát megismerjék és annak eleget tegyenek, nemcsak a **Felekkel** jogviszonyban állás időtartamát illetően, de azt követően is.

# **Felek közötti kapcsolattartás**

1. **Vállalkozó** által a **Szerződés** teljesítése során kapcsolattartóként kijelölt személy:

**Név:**

**Munkakör:**

**Levelezési cím:**

**Telefonszám:**

**E-mail cím:**

1. **Megrendelő** által a **Szerződés** teljesítése során kapcsolattartóként kijelölt személy:

**Név:**

**Munkakör:**

**Levelezési cím:**

**Telefonszám:**

**E-mail cím:**

1. A kapcsolattartó személyét, illetve elérhetőségeit a **Felek** jogosultak a másik **Fél** egyidejű elektronikus értesítése mellett egyoldalúan megváltoztatni. A kapcsolattartók személyének, a kapcsolattartás feltételeink változása szerződésmódosítást nem igényel.

# **A Szerződés megszűnése és a Felek szerződésszegése**

1. Szerződésszegésnek tekintendő valamely **Fél** által a **Szerződésben** szabályozott kötelezettségek nem, vagy nem szerződésszerű teljesítése, melyek súlyossága alapján **Felek** a **Szerződést** azonnali hatállyal rendkívüli felmondással felmondhatják, vagy kártérítési igénnyel élhetnek a jogszerűtlenül eljáró féllel szemben. A rendkívüli felmondás nevesített eseteit a jelen fejezet 4. pontja tartalmazza.
2. A Megrendelő **bármikor jogosult elállni** a jelen szerződéstől vagy a teljesítés megkezdését követően 30 napos felmondási határidő megtartásával **felmondani**.
3. A **Vállalkozó** a **Szerződést** rendes felmondás útján, egyoldalúan nem mondhatja fel, de közös megegyezéssel, írásban bármikor megszüntethetik.
4. **Felek** a **Szerződés** bármely okból történő megszűnése vagy megszüntetése esetén is elszámolnak egymással és **Megrendelő** köteles a már szerződésszerűen teljesített **Szolgáltatások/Szolgáltatásrészek** ellenértékének megfizetésére.
5. **A Vállalkozó kötelezi magát arra, hogy a jelen Szerződés VII.1. pontjában rögzített kötbérterhes határidő Vállalkozó érdekkörében felmerülő okból történő elmulasztása esetén a Vállalkozói Díj 0,5%-ának megfelelő összegű késedelmi kötbért fizet a Megrendelőnek a késedelem minden egyes napjára. A késedelmi kötbér maximuma a Vállalkozói Díj 20%-a.**
6. **A Vállalkozó kötelezi továbbá magát arra, hogy amennyiben a teljesítése hibás, vagy hiányos úgy a Vállalkozói Díj 20%-ának megfelelő összegű hibás teljesítési kötbért fizet a Megrendelőnek.**
7. **A Vállalkozó kötelezi magát arra, hogy amennyiben a jelen Szerződés teljesítése a Vállalkozó érdekkörében felmerülő okból részben vagy egészben meghiúsul, úgy a Vállalkozói Díj 30%-ának megfelelő összegű meghiúsulási kötbért fizet a Megrendelőnek. A Vállalkozó teljesítése akkor tekinthető meghiúsultnak, ha a késedelmi kötbér maximumot kimerítette vagy a Honlap átadás-átvétele második alkalommal sem sikeres.**
8. **A Felek megállapodnak, hogy a jelen Szerződés alapján fizetendő kötbérek együttes összege összesen maximum a Vállalkozói Díj 30%-ának megfelelő összeg. A késedelmi kötbér követelése a Vállalkozót a teljesítés alól nem mentesíti. A hibás teljesítési kötbér megfizetése a hiba kijavítása alól a Vállalkozót nem mentesíti. A Meghiúsulási kötbér összegébe a Vállalkozó által már megfizetett késedelmi illetőleg hibás teljesítési kötbér összege beleszámít.**
9. **Az Ajánlatkérő, mint Megrendelő, a kötbéren felül bekövetkezett teljes kárát követelheti a Vállalkozótól.**
10. **A Vállalkozó kijelenti, hogy a jelen fejezetben rögzített kötbér kikötéseket nem tekinti túlzónak, a jelen Szerződés aláírásával a Ptk. 6:188§-ban foglalt jogáról kifejezetten lemond.**
11. Amennyiben a **Megrendelő** a **Vállalkozót** illető Vállalkozói Díj megfizetésével 30 (harminc) napot meghaladó késedelembe esik, úgy a **Vállalkozó** jogosult a **Szerződés** egyoldalú, azonnali felmondására. Amennyiben a **Honlap** a **Vállalkozó** érdekkörében felmerülő okból nem tartalmazza a **Megrendelő** előzetes utasításai és elvárásai alapján a **Szerződés** mellékleteiben meghatározott funkciókat, s egyben üzemszerű használatra még a **Vállalkozó** javítása útján sem alkalmas, vagy a Vállalkozó a Szerződésben meghatározott feladatai teljesítésével 30 (harminc) napot meghaladó késedelembe esik, úgy a **Megrendelő** jogosult a jelen **Szerződéstől** történőazonnali, egyoldalú jognyilatkozattal közölt elállásra és az eredeti állapot helyreállítására.

# **Vegyes rendelkezések**

1. A **Szerződést** a **Felek** kizárólag közös egyetértésük alapján, írásban módosíthatják.
2. **Felek** megállapodnak abban, hogy a **Szerződésből** eredően közöttük felmerülő valamennyi vitás kérdést a **Szerződésben** kijelölt kapcsolattartó személyek közreműködésével, elsősorban tárgyalás útján kísérlik meg rendezni.
3. Amennyiben a jogvitát az előző pontban leírt módon nem sikerül rendezniük, úgy – perértéktől függően – alávetik magukat a hatáskörrel és illetékességgel rendelkező bíróságok illetékességének.
4. A **Szerződés** 2 (két) azonos példányban készült el és kerül aláírásra, amelyből 1-1- (egy-egy) példány illeti meg a **Feleket.**
5. A **Szerződésben** nem szabályozott kérdésekben a **Ptk**. és a **Szjt.** rendelkezései megfelelően irányadók.

Felek a jelen **Szerződést** elolvasás és kölcsönös értelmezés után, mint akaratukkal mindenben megegyezőt, képviselőik útján jóváhagyólag írják alá.

**Keltezés…………………………………….**

|  |  |  |  |
| --- | --- | --- | --- |
| Megrendelő |  |  | Vállalkozó |

**i. számú melléklet**

**Megrendelői követelmények, minimumfeltételek**

**II. számú melléklet**

**a vállalkozói díj összetétele és Megrendelő általi megfizetésének (esedékességének) szabályai**

A **Honlap** fejlesztési díja, a **Megrendelőnek** a Szerződés I. sz. mellékletében rögzített fejlesztési igényeinek kifejlesztésére, valamint a **Vállalkozó** által a **Megrendelőre** átruházott szerzői vagyoni (felhasználói) jog díjára tekintettel:

|  |
| --- |
| **A Vállalkozói Díj összege** (a szerzői vagyoni jog átruházásának díjával együtt)**:** |
| **xxx Ft, azaz xxx forint egyösszegű átalánydíj, amely xx óra támogatási időszakot tartalmaz a rendszer bevezetését követően.** |

|  |  |
| --- | --- |
| **A díjak megfizetésének esedékessége:** | |
| xx | xx |

**Keltezés……………………………..**

|  |  |  |
| --- | --- | --- |
| Megrendelő |  | Vállalkozó |

**III. számú melléklet**

**Felek általi elfogadását követően: Fejlesztési terv**

**IV. SZÁMÚ MELLÉKLET**

**ÁTADÁS-ÁTVÉTELI JEGYZŐKÖNYV**

- minta -

Amely felvételre került …………………..napon a Felek között létrejött Szerződés teljesítésével összefüggésben.

Jelen vannak:

Megrendelő részéről:………………………………………..

Vállalkozó részéről:………………………………………

Átadás-átvételi eljárás részleteinek rögzítése:

………………………………………………………………………………………………………………………………………………………………………………………………………………………………………………………………………………………………………..

Felhasználói dokumentáció/használati utasítás/forráskód átadás-átvételének rögzítése:

………………………………………………………………………………………………………………………………………………………………………………………………………………………………………………………………………………………………………

Üzembe helyezés/tesztelés rögzítése:

………………………………………………………………………………………………………………………………………………………………………………………………………………………………………………………………………………………………………

Keltezés……………………………..

|  |  |  |
| --- | --- | --- |
| Megrendelő |  | Vállalkozó |